രേഖ കാണാനില്ല പട്ടയം ലഭിക്കാതെ ആയിറ്റിക്കാര് തൃക്കരിപ്പൂര് പഞ്ചായത്തിലെ ആയിറ്റി കോളനി ഭൂമിയില് 30 വര്ഷമായി താമസിക്കുന്ന കുടുംബങ്ങള്ക്ക് പട്ടയമില്ല. രേഖ കാണാനില്ലെന്നാണ് പഞ്ചായത്തു ഭരണസമിതി ഇപ്പോള് പറയുന്നത്. സിപിഐ എം നടത്തിയ നിരന്തര സമരങ്ങളുടെ ഭാഗമായി, സര്വകക്ഷി യോഗം ചേര്ന്ന് 22 കുടുംബങ്ങള്ക്ക് നാല് സെന്റ് വീതം അളന്ന് നല്കിയതാണ്. എന്നാല് പട്ടയം നല്കാതെ പഞ്ചായത്ത് ഭരണസമിതി കൈമലര്ത്തുന്നു. സ്വന്തമായി ഭൂമിയില്ലാത്തതിനാല് എല്ലാ ആനുകൂല്യങ്ങളും ഇവര്ക്ക് നിഷേധിക്കുകയാണ്. പട്ടയം അനുവദിക്കണമെന്നാവശ്യപ്പെട്ട് മന്ത്രി എം വി ഗോവിന്ദന് സിപിഐ എം നിവേദനം നല്കി. രേഖയില്ലെങ്കില് സര്ക്കാര് ഈ ഭൂമി റവന്യൂ ഭൂമിയായി പ്രഖ്യാപിച്ച് കുടുംബങ്ങള്ക്ക് പട്ടയം നല്കാന് നടപടി സ്വീകരിക്കണമെന്ന് നിവേദനത്തില് ആവശ്യപ്പെട്ടു. ആയിറ്റി തീരദേശത്തുള്ള കുടുംബങ്ങള്ക്കും പട്ടയം നല്കണമെന്നും നിവേദനത്തില് ആവശ്യപ്പെട്ടു. മന്ത്രിയുടെ പ്രൈവറ്റ് സെക്രട്ടറി വി പി പി മുസ്തഫ, പി കെ വിനോദ്, കെ വി യദു, മുത്തലീബ് എന്നിവര് നിവേദകസംഘത്തിലുണ്ടായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ചന്തേരയില് അനിശ്ചിതകാല സത്യഗ്രഹം തുടരുന്നു സിപിഐ എം തൃക്കരിപ്പൂര്, പനത്തടി ഏരിയാസമ്മേളനങ്ങള്ക്ക് സംഘാടകസമിതിയായി തൃക്കരിപ്പൂരില് ഗ്രാന്മ സര്വീസ് അടുത്തയാഴ്ച മുതല് ജലയാത്രക്ക് ഇനി ക്യൂബന് വിപ്ലവത്തിന്റെ ഓര്മ